Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: 1997. évi CXXXV. törvény (a továbbiakban: Ttv.) 8., 9. és 16. §-ai szerinti – intézményi társulások, vagy
Paragraph Index: 755

b) Autóbusszal utaztatott gyermekek, tanulók alapján járó támogatás FAJLAGOS ÖSSZEG: 80 000 forint/fõ/év – 2011. költségvetési évben idõarányosan 4 hónapra, – 2012. költségvetési évben idõarányosan 8 hónapra. ba) A támogatás a többcélú kistérségi társulás, illetve az intézményi társulások által fenntartott óvodákba, iskolák 1–8. évfolyamára az aa) pont szerint bejáró gyermekek, tanulók után vehetõ igénybe, amennyiben a fenntartó e gyermekek, tanulók utaztatását autóbusz mûködtetésével, iskolabusz-szolgáltatás vagy különcélú menetrendszerinti autóbusz szolgáltatás vásárlásával biztosítja. E támogatás szempontjából iskolabusz-szolgáltatás vásárlásnak minõsül a menetrendtõl függetlenül e célból indított járat(ok) igénybevétele. A támogatás igénybevételének további feltétele, hogy az utaztatott gyermekek, tanulók mellett kísérõ utazzon. bb) A támogatás 15%-a a többcélú kistérségi társulás, illetve az intézményi társulások által fenntartott óvodákba, iskolák 1–8. évfolyamára járó, külterületen lakó gyermekek, tanulók után vehetõ igénybe, ha a fenntartó e gyermekek, tanulók utaztatását autóbusz mûködtetésével, iskolabusz-szolgáltatás vagy különcélú menetrendszerinti autóbusz szolgáltatás vásárlásával biztosítja. A támogatás igénylése és elszámolása a Kiegészítõ szabályok 2.8. pontjában meghatározottak szerint történik.

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes